بختیار وهابزاده
بختیار وهابزاده در سال 1925 میلادی بدنیا امده و نام پدرش محمود و یکی از شعرای نامی اذربایجان میباشد و اشعار او بیشتر در رابطه درها و رنجهای مردم هست.
گومان قالیب آللاها
تالان اولموش بیر زامان اوره کله رده بسله نن
اومید ایله سوسله نن
او آرزولار، او کاملار.
کورپوله رین اوستونده ن ایندی سئل سولار گئچیر
آلتیندانسا، آداملار.
ایندی یالان آند اولوب
یایین اوغلان چاغیندا
بولوتلار یامان دولوب.
هامی دوز یولدان قاچیب، أیری یولا ایشله ییر
ساعاتین عقربله ری سولدان ساغا ایشله ییر
ساغدان سولا ایشله ییر.
بو قارانلیق گئجه نین هله سونو گورونمور
سحه ر دونور آخشاما، گئجه سحه ره دونمور.
گوندوزله ری آلیشیب، گئجه له ری سونموشوگ
بیز عاغیللا حیس ائدیب، اوره کله دوشونموشوگ.
أوزوموزه قاییدیر آتدیغیمیز اوخوموز
توخام دئییر آجیمیز، آجام دئییر توخوموز
آلچالماقی هئچ کسین توخونمور ووقارینا
قول گوتوروب اویناییر بو میللت آج قارنینا.
بیر بیرینه اویوشمور سوزوموزله – ایچیمیز
طویدا آغی سویله ییب، یاسدا گولوشوروگ بیز.
نه گئریمیز بللیدیر، نه ایره لیمیز بیزیم
ألیمیزین یئرینه ایشله ییر سحه ر، آخشام
یالنیز دیلیمیز بیزیم.
نه آرخادا، نه اونده معلوم بیر یئریمیز یوخ
هارا گئتدییمیزده ن واللاه، خبریمیز یوخ.
بیز بیر شئیی بیلمه دیگ:
هر عصرین اوز داماری، هر گونون اوز روزگاری!
بو گونون قیفلینا دوشه بیلمه ز، دونه نین
پاس باغلانمیش آچاری.
اوره ک قالیب او تایدا٬گومان قالیب بو تایدا
بیر ایشیق ایسته ییریک ایینه نین اوجو بویدا.
اومیده ده گومان یوخ، اومید گوماندان باها
اوزله ر گویه تیکیلمیش، گومان قالیب آللاها
pes_Arab prs_Arab azb_Arab azb_Arab pbt_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab